L’Ajuntament de Burjassot fa públiques les bases per a una beca de formació en el marc del programa “La Dipu te Beca 2016”, modalitat “Post”
2025-07-24

L’Ajuntament de Burjassot ha publicat, en el Portal de Transparència, les Bases per a la concessió d’una Beca de Formació en el marc del programa de la Diputació de València “La Dipu te Beca 2016”, modalitat “Post”.

L’objectiu de la convocatòria és la concessió d’una beca de sis mesos de pràctiques de formació a Burjassot, en el marc del citat programa per a aquelles persones que estiguen en possessió de les següents titulacions: Grau en Ciències Ambientals, en Gestió i Administració Pública, en Treball Social, en Ciències Polítiques i de l’Administració Pública, en Educació Social, en Sociologia o en Geografia i Medi ambient o bé siguen Tècnics Superiors en Educació i Control Ambiental o en Promoció d’Igualtat de Gènere.

Aquelles persones que tinguen les citades titulacions i complisquen amb la resta de requisits arreplegats en les bases, podran presentar les sol·licituds per a accedir a la beca fins al dijous 9 de febrer en el Registre d’Entrada de l’Ajuntament de Burjassot.

Les citades bases es poden consultar ACÍ.